section_heading: Kronična bubrežna bolest
paragraph_text: Iako kronična bubrežna bolest (CKD) trenutno nije jedna od glavnih meta Svjetske zdravstvene organizacije za globalnu kontrolu nezaraznih bolesti, postoji uvjerljiv dokaz da kronična bubrežna bolest nije samo štetna i izlječiva, već i glavni faktor za incidenciju i ishod najmanje triju bolesti kojima se najviše bavi Svjetska zdravstvena organizacija (dijabetes, hipertenzija i kardiovaskularne bolesti). Kronična bubrežna bolest daje snažnu predispoziciju za razvoj hipertenzije i kardiovaskularnih bolesti; dijabetes, hipertenzija i kardiovaskularne bolesti su glavni uzroci kronične bubrežne bolesti; a glavni rizični faktori za razvoj dijabetesa, hipertenzije i kardiovaskularne bolesti (kao što su pušenje i pretilost) također uzrokuju ili pogoršavaju kroničnu bubrežnu bolest. Zatim, ljudi s dijabetesom, hipertenzijom ili kardiovaskularnim bolestima, a koji također boluju i od kronične bubrežne bolesti, izloženi su najvećem riziku od nepovoljnih ishoda i visokih zdravstvenih troškova. Dakle, kronična bubrežna bolest, dijabetes i kardiovaskularne bolesti su usko povezana stanja koja često koegzistiraju; dijele zajedničke rizične faktore i liječenja; i imat će koristi od koordiniranog globalnog pristupa prevenciji i kontroli.